RENÚNCIA A LA II FASE DEL CARRER SANT MARTIRIÀ – Ràdio Sant Feliu 107.0 FM\nRENÚNCIA A LA II FASE DEL CARRER SANT MARTIRIÀ\nBy Paul Marca|2015-12-22T17:05:58+02:0022 de desembre de 2015|Sense categoria|Comentaris tancats a RENÚNCIA A LA II FASE DEL CARRER SANT MARTIRIÀ\nEl 21 de setembre passat es van iniciar els treballs de reurbanització del carrer de Sant Martirià amb la previsió de realitzar les obres dels dos trams de carrer en dues fases d’una durada de dos mesos i mig cadascuna. Un cop acabada la primera, en el tram que va des del carrer Nou de Garrofers fins a Sant Domènec, l’empresa adjudicatària va manifestar al consistori ganxó la seva impossibilitat de continuar l’obra i va proposar la rescissió del contracte de mutu acord.\nA hores d’ara, l’Ajuntament està treballant en la recerca d’una fórmula per tal de provocar la cessió del contracte o la nova licitació de la 2ª fase (Sant Martirià oest, entre el Nou de Garrofers i la Carretera de Girona).\nPer tant, ara hi ha el primer tram que està acabat i cal iniciar i realitzar les obres del segon, incidència de la qual s’ha informat als veïns que estaven a l’espera d’aquesta millora, que les obres de la segona fase no es podran iniciar fins que no es resolgui aquesta situació.\nEn funció de la durada del pertinent tràmit administratiu que caldrà seguir, es preveu que les obres no es puguin reiniciar fins d’aquí un parell de mesos.\nL’Ajuntament ha demanat disculpes per les molèsties ocasionades i s’ha ofert a donar informació personalitzada als veïns que la sol·licitin, de forma presencial a l’Àrea d’Urbanisme i Obres, o bé al telèfon: 972 32 70 13 i també al correu electrònic: urbanisme@guixols.cat


compromís social continuat Archivos - Fundació el Maresme\n21/12/2018 /in NOTÍCIES /by fundmaresme\nEl passat dimarts, 18 de desembre, vam fer una visita als LABORATORIOS HARTMANN per reconèixer el seu compromís empresarial i continuat amb la inclusió social de les persones amb Discapacitat Intel·lectual de la comarca a través del nostre Centre Especial de Treball, CEO del Maresme.\nL’Albert Vidal, director general de la Fundació, i la Carme Martí, directora del CEO del Maresme, van lliurar a Jordi Guinovart, director general, i a Daniel Martin, director de recursos humans de l’empresa de productes sanitaris, un diploma i una figura de fusta d’en Santi amb la nostra frase emblema, el “Jo soc com tu”.\nHARTMANN va ser una de les empreses reconegudes en el marc de la 2a Trobada “Progrés social amb complicitat empresarial”, un esdeveniment celebrat el passat 21 de novembre. La Trobada, de caràcter biennal, té com a objectiu reconèixer públicament totes les empreses del territori que col·laboren amb l’entitat des de diferents vessants i àmbits econòmics. Empreses compromeses a nivell social i amb complicitat amb l’entorn proper, que impulsen iniciatives solidàries en el seu dia a dia, i que generen noves oportunitats per a les persones amb discapacitat intel·lectual de la comarca del Maresme.\nPer més anys de sinèrgies i col·laboracions conjuntes pel bé de la comunitat!\nhttps://www.fundaciomaresme.cat/wp-content/uploads/2018/12/IMG_20181219_083737.jpg 850 985 fundmaresme https://www.fundaciomaresme.cat/wp-content/uploads/2014/06/Logo-transparent2.png fundmaresme2018-12-21 14:40:442019-01-07 08:48:59COMPROMÍS EMPRESARIAL I CONTINUAT DELS LABORATORIOS HARTMANN


Pueyo veu amb preocupació l'endarreriment de la constitució del Govern - Teleponent\nInici Política Pueyo veu amb preocupació l’endarreriment de la constitució del Govern\nPueyo veu amb preocupació l’endarreriment de la constitució del Govern\nPer l'alcalde de Lleida el fet que no hi hagi pacte seria "irresponsable" i "insensibile" cap a la ciutadania i el món local\nL’alcalde de Lleida, Miquel Pueyo, s’ha mostrat preocupat per un possible endarreriment en la constitució del Govern per la falta d’entesa entre els partits independentistes en la propera sessió d’investidura prevista per dimarts.\nEn aquest sentit, ha alertat que el món local necessita un “govern fort” que els ajudi en la recuperació del país i que avanci cap a la redacció d’un pressupost que “funcioni”. En una entrevista a l’ACN, el paer en cap també ha dit que sense entrar a analitzar el grau de responsabilitat que hi tenen els partits que negocien l’acord, seria una demostració “d’irresponsabilitat i inestabilitat” cap a la ciutadania que aquest no es produís en un “període breu”.\nDavant de les veus que demanen una maduració del pacte de govern i per tant que les negociacions entre ERC, JxCat i la CUP s’allarguin unes setmanes més, Miquel Pueyo ha considerat que hi ha molta “política de partit” per totes bandes però que és evident que l’actual Govern és provisional i en molts moments ha manifestat “tensions internes”.\nAixí mateix, ha recordat que el mateix president Torra va donar per “amortitzada” la legislatura al gener i que malgrat pot ser “desitjable” un altre tempo en la negociació, davant la realitat social i econòmica del país, cal agilitzar la formació del nou executiu. Segons Pueyo, no es pot “incrementar el divorci” entre el tempo dels partits i el de la societat catalana. ACN\nArticle anteriorUn ferit greu en una explosió de gas en una granja d’Alcarràs\nArticle següentLes escoltes telefòniques per la mort de l’ós Cachou destapen la xarxa de tràfic de drogues


Equip i empresa - Domini Ambiental\nA Domini Ambiental sóm distribuïdors d’equips i solucions per a un món més sostenible. Ocupem un lloc privilegiat en els sectors de l’aigua i de les energies renovables, elements clau en el futur de la gestió energètica.\nFundada el 2002 a Santpedor (Barcelona) i amb una clara orientació mediambiental, forma part des dels seus inicis del Grup AQUACENTER. La distribució exclusiva de les millors marques internacionals i una gran capacitació tècnica són les bases de la nostra aportació.\nDisposem de totes les solucions en aigua, energia i mediambient. Comtem amb una exposició de més de 400 m2 ens permet oferir una àmplia representació dels nostres productes. Energia solar tèrmica i fotovoltaica, geotèrmia i aerotèrmia, biomassa, energia eòlica, canonades i accessoris, electrohidràulica, il·luminació, elèctrica i calderes eficients.\nL’experiència i la capacitació tècnica del nostre equip tècnic proporciona un assessorament eficaç que es complementa amb els seminaris i xerrades formatives impartits a la nostra aula.\nEls nostres 4000 m2 de magatzem ens permeten una adequada política d’estocs. La gestió logística de Domini Ambiental minimitza els temps d’entrega i aconsegueix un alt nivell de servei.\nCatàleg DOMINI AMBIENTAL


Professor del Departament de Filosofia de la Facultat de Filosofia\n“Acadèmicament, cal tenir un model adequat de titulacions que trenqui amb la rigidesa actual”\nPotser el programa universitari més radical que es podria portar a terme consistiria en apostar per un model propi nascut d’una reflexió sobre el projecte d’universitat que volem i vincular-lo amb els projectes paral·lels internacionals que més s’escaiguin. Aquest model propi permetria, per una banda, alliberar-se del “model” poc fiable que deriva de la caòtica i erràtica legislació espanyola i, per altra banda, superar l’esquifit marc autonòmic, legislativament subordinat, que ha aspirat a crear, sense tenir-ne la capacitat, un model que ha guiat les polítiques de la Generalitat els darrers trenta anys i que sembla ja caducat.\nPassant a problemes concrets: s’han superat alguns dels límits tolerables i han esdevingut urgents molts dels problemes importants. Quina és la mesura de l’esforç exigible a cada part?\nAcadèmicament, cal tenir un model adequat de titulacions que trenqui amb la rigidesa actual, que és un refugi de febleses i de la confusió que va significar passar dels dos cicles que formaven les titulacions de tres i cinc anys al cicle únic de quatre i a un model de màsters caòtic.\nPel que fa al professorat, cal definir una carrera professional que permeti portar a terme trajectòries personals amb una estabilització ben clara. Això implica evidentment un finançament addicional. Si no hi ha els recursos econòmics necessaris per a aquesta estabilització i carrera professional, o bé es redimensiona la universitat o bé seguirem la deriva actual de mort per inanició, que per força acabarà amb un redimensionament a la baixa o bé amb una pèrdua manifesta de qualitat. El nostre professorat sovint fa un sobreesforç, però no se li pot exigir el que se li exigeix en alguns casos amb retribucions econòmiques i situacions laborals lamentables.\nPel que fa als alumnes, el cost dels estudis concentra bona part de les reivindicacions. Comparteixo que cal que es redueixin els costos de matrícula, però si només s’aconsegueix això serem on érem. El repte és plantejar un model on l’esforç que s’exigeix a l’estudiant sigui només l’esforç acadèmic, cap altre; és a dir, construir un model que permeti tothom que en sigui capaç cursar estudis universitaris sense que s’hi vegi impedit per raons econòmiques.\nRespecte al personal d’administració i serveis, l’esforç que fa cada dia i que se li exigeix està fora de dubte. Sense la seva participació i col·laboració, qualsevol canvi, qualsevol millora, resultarà afeblida si no impossibilitada. Quina seguretat se li pot donar perquè confiï en un nou projecte? Potser que participi en la seva formulació; així sabrem a què atenir-nos i apareixeran sobre la taula tant entrebancs com oportunitats.\nFinalment, si es vol tenir pròpiament una universitat, cal evitar la dinàmica de considerar l’alumne com a client. El nostre món viu cada vegada més dels “clients”, fins i tot en les relacions personals, socials i polítiques. Però la universitat no és una aposta per allò fàcil sinó per allò que convé. Si es considera l’alumne un client seria ben ingenu demanar-li que tingui cura de la institució o que usi el seu temps en benefici del comú. La lògica del client deriva del principi de propietat. Si l’alumne és client, la universitat no és seva sinó que, com a client, compra uns serveis. Però aleshores no podria tenir lloc amb sentit cap de les dinàmiques que es podrien derivar de saber que la universitat és seva i de sentir-la com a tal.\nCal aprofitar el sentit crític de cada generació que puja, les dinàmiques de companyonia que naturalment es generen i l’enorme energia de què disposen els estudiants per formular amb ells una coresponsabilitat respecte la universitat, que és seva, i respecte la societat en la que viuen i viuran. Si la universitat és una aposta per millorar des de l’exigència i l’esforç intel·lectual, això es traduirà en accions que avaluïn els problemes de la societat, dimensionin les accions possibles i provin de realitzar-les a la universitat i des de la universitat.\nLa qüestió de la dimensió social de la universitat cal entendre-la des del sentit propi de la universitat com a institució. La universitat és un sobreesforç que fa una societat que aposta per voler ser millor. És per això que la universitat té una dimensió social, perquè forma part del que la societat persegueix. Ser fidel a aquesta voluntat de millora és la manera de “retornar” l’esforç que s’hi dedica. Aquesta dimensió travessa tota la universitat, en l’estudi, la docència, la recerca.\nTot és “transferència” social: una bona classe, l’estudi del programa d’una assignatura, la investigació en el marc d’un problema científicament plantejat, la publicació acadèmica. Això, primer de tot. Després, en segon lloc, i a partir de l’anterior, formació professional, patents, creació d’empreses, assessorament especialitzat, programes de formació cultural. Com a resultat del conjunt, alumnes, professorat i personal implicats en el món en què viuen, en tantes accions com calgui en cada cas.\nAra bé: una qüestió preocupant és la que es pot derivar de certes consignes que es formulen com a programa i de les quals no es mesura prou l’impacte respecte de les finalitats socials de la universitat. Per exemple, la “necessària internacionalització”. La “internacionalització necessària” del programa de la política universitària oficial és més aviat un programa a la captura d’ingressos econòmics procedents d’uns clients potencials del mercat mundial de formació superior.\nAixò, que podria ser part d’una estratègia de finançament, no es deriva necessàriament d’un programa que tingui com a prioritat una universitat al servei de la societat i de la ciutat concreta que la sustenta. En el mercat mundial, el producte que es vol vendre seria Universitat a Barcelona; però això no és sinònim d’Universitat de Barcelona. Evidentment que si aquesta universitat al servei de la ciutat és bona, serà reconeguda com a tal internacionalment, però és dubtós que el que ens convingui sigui una universitat que sigui igual a una que pugui estar tant a Budapest com a Singapur.


El Dr. Brent Wells, D. C. és el fundador de Better Health Chiropractic & Physical Rehab, una pràctica amb múltiples ubicacions a Alaska, que ofereix serveis que van des de la teràpia de massatge fins a la teràpia de rehabilitació física. Es va inspirar per a començar la seva pròpia pràctica després d’haver experimentat moltes situacions de salut no professionals. El seu objectiu és ajudar a tractar i sanar als altres mentre que també ajuda a educar als pacients quant a com poden prevenir lesions futures amb l’ajuda de l’atenció quiropràctica i l’ajust a Anchorage.\nEl Dr. Wells va assistir a la Universitat de Nevada, on es va llicenciar en Ciències i finalment va estudiar en el Western States Chiropractic College on va rebre el seu doctorat. Continua la seva educació per a mantenir-se actiu i actualitzat en tots els estudis relacionats amb la neurologia, rehabilitació física, biomecànica, condicions de la columna vertebral, traumatisme per lesió cerebral i més.


B&B Sòl Fiorì Agordo Itàlia - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Agordo.\nVIa Campo dei Fiori 11, Agordo, Agordo, Itàlia, 32021 - Veure al mapa\n"Nice family run place. We were greeted warmly. The room is..."\nTant si es tracta d'un viatge de plaer com si és de negocis, B&B Sòl Fiorì és una elecció d'allotjament magnífica quan visiten Agordo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nB&B Sòl Fiorì també ofereix moltes instal.lacions per enriquir la seva estada a Agordo. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, videojocs a l'habitació, nevera per satisfer els clients més exigents. Durant el dia podeu gaudir de l'atmòsfera relaxant de esquí, pesca, equitació, jardí. B&B Sòl Fiorì és la vostra destinació si buscau allotjament de qualitat a Agordo.\nTots els tipus de viatgers (58) Parelles (40) Viatgers en solitari (10) Famílies amb infants petits (2) Famílies amb infants grans (1) Grups (6)\nAllotjaments a Agordo


La CUP de Tarragona exigeix tenir accés a la documentació que acreditaria els treballs realitzats per Inipro | Diari de Tarragona\nLa CUP de Tarragona exigeix tenir accés a la documentació que acreditaria els treballs realitzats per Inipro\nLa formació fa un requeriment judicial després que l'Ajuntament al·legui que els informes continuen en possessió del jutge\n1 de Diciembre de 2015 - 17:24 hs\nLa CUP de Tarragona ha requerit aquest dimarts al jutjat d'instrucció número 1 de Tarragona que sol·liciti a l'Ajuntament la documentació que, segons el govern socialista, acredita la feina realitzada per l'empresa Inipro entre el 2010 i el 2012, per tal de "complementar" les diligències prèvies obertes. Els regidors Laia Estrada i Jordi Martí han criticat que el consistori no els hagi facilitat la documentació adduint que encara no se'ls ha notificat formalment l'aixecament del secret de sumari del cas i que la documentació continua en possessió del jutjat, qüestió que posen en dubte. En concret, la CUP exigeix una relació dels treballs realitzats per Inipro; una còpia dels mateixos i de les actes de recepció o documentació acreditativa de la seva realització, i una memòria detallada, expedida per l'empresa, de la feina portada a terme.\nLa CUP va sol·licitar la informació directament al govern després que s'aixequés el secret de sumari, però aquest, a través de la tinent d'alcalde Ana Santos, va respondre el 23 de novembre que "l'aixecament del secret judicial del cas no ens ha estat notificat formalment i la documentació del cas continua en possessió del jutjat".\n"Dins l'expedient el treball fet no hi apareix. Si va existir, s'ha esfumat; i si l'Ajuntament el té, diu que pot ser que estigui dins la documentació dels jutjats", ha lamentat el regidor Jordi Martí. La CUP ha lamentat que l'actitud del govern és poc seriosa i poc transparent, i ha insistit que vol que la investigació arribi "tan amunt com calgui".\nLa regidora Laia Estrada s'ha mostrat convençuda que, amb el requeriment per la via judicial, "aconseguirem els documents que acrediten els treballs fets i l'informe que va fer que l'alcalde signés diferents factures amb set advertiments d'il·legalitats".\nL'alcalde, Josep Fèlix Ballesteros, va admetre que va aprovar per decret diverses factures per import de més de 200.000 euros perquè Inipro "va fer la feina" i, en cas de no abonar-la, l'Ajuntament hagués incorregut en un delicte d'enriquiment injust.\nD'altra banda, la CUP ha revelat que les tres empreses convidades al procediment negociat per al contracte de l'IMSS de l'any 2010 tenien la mateixa seu, en un immoble de Viladecans. Els treballs d'acollida i foment de la integració d'immigrants es van adjudicar a Inipro per import de 61.000 euros, però les altres aspirants eren Itinere, una filial de la primera, i Gallet Consultors, que tenia la seu a la mateixa adreça que les altres dues.\nA més, la formació ha tret a la llum un informe emès per l'exgerent de l'IMSS, Antonio Muñoz, amb data 15 de desembre del 2011, en què deia que Inipro havia presentar factures per treballs realitzats els mesos de setembre i octubre per valor de 17.275,68 euros, malgrat que el programa ja havia finalitzat i que la convocatòria del nou es trobava en fase d'elaboració. La CUP subratlla que el 2012 va haver-hi un desajust comptable entre l'IMMS i Inipro per aquest mateix import.\nDe fet, el que s'investiga són les dues pròrrogues del contracte que s'haurien fet els anys 2011 i 2012 al marge de la normativa de contractació, en els quals l'empresa va facturar uns 215.000 euros més al consistori. Segons la Guàrdia Civil, durant 20 mesos -entre l'abril del 2011 i el desembre del 2012- els departaments d'intervenció, secretaria i comptabilitat de l'Ajuntament de Tarragona van emetre fins a set informes negatius sobre 21 factures girades per l'empresa i van realitzar advertiments expressos d'il·legalitat.\nMalgrat això, segons el sumari, el gerent, Antonio Muñoz, verificava els treballs i conformava les factures, i l'alcalde, Josep Fèlix Ballesteros, n'autoritzava el pagament mitjançant decret d'alcaldia. La Guàrdia Civil veu en el cas la comissió dels presumptes delictes de malversació de diners públics, prevaricació, blanqueig de capitals, tràfic d'influències i alteració de preus en concursos públics.


Després de dos anys de valoracions i trobades amb professors, alumnes i experts en assetjament, el projecte Herois, liderat i dissenyat per un equip de professors de la comissió de Convivència, ja és una realitat.\nEl respecte, l’empatia i l’assertivitat són valors i habilitats essencials per poder dur a terme els dos objectius principals d’aquesta iniciativa: la millora en la convivència entre els alumnes del Col·legi i la prevenció de l’assetjament escolar.\nEnguany hem iniciat el projecte amb dos cursos: 1r de Batxillerat, els Superherois, i l’alumnat de 1r d’ESO, els Herois. Durant aquest curs, es realitzaran 4 trobades més i la idea és continuar i ampliar el projecte a altres cursos.\nTot i que Herois és interdisciplinari, els alumnes de 1r de Batxillerat treballen des de la matèria de Filosofia diverses activitats amb la finalitat d’aconseguir les missions que se’ls plantegen. Així mateix, des de l’assignatura de Cultura Audiovisual, han preparat un vídeo de presentació i sensibilització per als alumnes de 1r d’ESO.\nLa primera trobada es va realitzar el passat 4 d’octubre i la missió dels Superherois amb els seus Herois va ser STOP A LES ETIQUETES. Aquests darrers han personalitzat en el seu portfoli les valoracions, compromisos i conclusions d’aquesta innovadora iniciativa.\nLa valoració dels Superherois i els Herois va ser molt positiva destacant-ne l’organització, el clima de confiança, l’amabilitat, la creativitat, la conscienciació, la implicació i la motivació per ambdues parts.\nAmb èxit, doncs, tots van mostrar els seus superpoders!


Un darrer dia d’escola ben especial | Salesians Ciutadella\nDivendres l’escola respirava una olor especial. I no era per a menys: feia dies que tothom estava preparant l’arribada de Nadal amb la campanya d’advent preparada des dels grups de pastoral. El darrer dia abans de partir de vacances sempre sol ser especial, no només perquè arriba Nadal i ho celebram tot junts a l’escola, sinó perquè també significa que s’ha acabat un trimestre i venen dies de descans.\nTotes les etapes van tenir un horari especial (de 9 a 13h) i van realitzar una celebració al Santuari com és habitual. Els d’Infantil i Primària ho van fer junts, mentre que els de Secundària hi van anar de bon matí abans de fer una sèrie de tallers durant tota la jornada (piscina, excursió en velos, pel·lícula, jocs de taula, etc). Així mateix, els alumnes d’Infantil i Primària van rebre una visita molt peculiar que va deixar a tots els fillets/es amb la boca oberta. Els propis infants d’Infantil ens van impressionar amb el betlem vivent que van muntar i els de Primària van celebrar un berenar compartit i van recitar els millors versos nadalencs a les aules.


El dia que em va aparèixer la senyora de Terrassa | Catorze.cat\nEva Piquer | 14/05/2014 a les 20:41h\nArxivat a: Cambres pròpies, Eva Piquer, política, Pere Navarro, senyora de Terrassa\nEls periodistes funcionem com qualsevol gremi: tenim amics periodistes, treballem amb periodistes, ens casem i reproduïm entre nosaltres, etcètera. Això va així. I com que això va així, absolutament tot el meu entorn estava enderiat des del passat 27 d'abril a buscar la senyora de Terrassa que havia agredit Pere Navarro. A les tertúlies no es parlava de res més. Ni al Twitter. Però jo fa dies que visc allunyada de l'actualitat immediata, amb el cap a tres quarts de Catorze. El tema de la senyora de Terrassa em despertava un interès relatiu. Fins que diumenge es va posar en contacte amb mi, no una sinó tres vegades, la famosa senyora de Terrassa. I ja tenim el tòpic de larealitatsuperalaficció elevat a vés a saber quina potència.\nLa cosa té una explicació, per surrealista que sigui. Divendres vaig a l'escola Andersen de Terrassa a fer-hi una xerrada per a alumnes d'ESO. Dissabte escric un article en què comento que m'he passejat per aquesta ciutat del Vallès i no m'han fumut cap bufetada. L'article es publica diumenge a Nació Digital i a La Torre. El mateix diumenge a quarts de set del vespre, rebo un parell de mails. Assumpte: "Senyora de Terrassa". Impossible saber-ne el remitent a simple vista: figura que me l'envio jo mateixa. Qui sigui que l'ha enviat domina les trampes del correu electrònic.\nLa persona en qüestió em fa arribar dos missatges adjunts, "un per a vostè i l'original de la carta al bisbe". En la carta que m'adreça perquè en faci difusió respectant el seu anonimat (seria difícil no respectar-lo, perquè no s'identifica en cap moment), s'autoinculpa: "Vaig ser jo i ja està. És un assumpte personal de fa molts anys. Si el senyor Navarro no ho recorda és el seu problema, a mi em va quedar molt clavat." Demana perdó a Pere Navarro per les "paraules malsonants" i minimitza l'agressió: "Li vaig donar un cop a la musclera de la jaqueta. I res més, per cridar-li l'atenció atès que estava d'esquena." Diu tres cops que és l'hora de posar punt final a aquesta història, i firma així: "Una senyora que no és de Terrassa."\nEl segon mail inclou una còpia de la suposada carta que la senyoradeterrassaquenoésdeterrassa va adreçar al bisbat de Terrassa el 7 de maig. "Atesa la virulència que ha agafat aquest íntim afer, em veig en l'obligació, com a catòlica i persona d'ordre, d'escriure aquestes lletres". La frase "repeteixo les meves disculpes" hi surt dues vegades.\nSi és una broma, penso, no té cap gràcia. Però quan explico a casa que m'ha aparegut la senyora de Terrassa, els meus fills em miren com si hagués anunciat que m'han abduït els extraterrestres. "Com vols que sigui la de veritat???" Si els hagués dit que m'ha aparegut el Doraemon ho haurien trobat més factible. La senyora de Terrassa ha passat a ser un personatge de ficció de l'imaginari col·lectiu català. I no pot ser que m'estigui escrivint precisament a mi. Deu ser una broma sense gràcia, ves. Per si de cas, reenvio els mails a Nació Digital i em diuen que potser en parlaran amb els Mossos.\nA quarts de nou rebo un tercer missatge. Aquest me l'envia una tal Montse des d'un compte de gmail. "Demano disculpes al Navarro i a veure si s'acaba aquest tema. Penso que l'anonimat és necessari, no podria fer-me càrrec de les despeses d'una multa. Aturada... és clar." En una postdata, la Montse m'assegura que "en un futur i quan s'hagi tancat el tema", em dirà qui és: "Em donaré a conèixer personalment a tu."\nRic de nervis. La pel·liculera que porto dintre sospita que m'està escrivint l'autèntica i inigualable senyoradeterrassa (quenoésdeterrassa). Confesso al director de Nació Digital que cada cop me la crec més. També li confesso que començo a tenir por. I exclamo: "Va, si és l'autèntica senyora de Terrassa, et convido a sopar!" Un dels meus fills em renya, amb raó: a qui se li acut fer una aposta i pagar si l'encertes.\nOpto per respondre el tercer missatge amb poques paraules: si algú m'està prenent el pèl, vull donar-li les alegries justes. Escric això: "Benvolguda: L'única manera de tancar aquest tema seria que vostè s'avingués a explicar-ho bé. I no ha de patir per cap multa. Si necessita ajut, m'ho diu." Ho envio i no m'ho retornen, tot i que la Montse m'ha advertit que tancaria immediatament el compte i, doncs, que no llegiria cap possible resposta meva.\nDilluns, els Mossos ja gairebé han localitzat l'autora de la presumpta agressió a Navarro i descarten investigar els mails que he rebut. A Nació Digital no tenen manera de comprovar-ne l'autenticitat. I jo torno a pensar que potser sí que me'ls ha enviat un poca-solta que volia riure una estona a costa meva. Algun dia en faré un conte, em dic.\nEm capbusso de nou en la cultura viva de Catorze, però de tant en tant miro el telèfon per si. Fins que el telèfon sona... i sí. La dona que va insultar Pere Navarro ha admès als Mossos que els tres mails me'ls havia enviat ella. La de veritat.\nAnònim, 14/05/2014 a les 23:57\nPep Garcia, 15/05/2014 a les 00:14\nEli, 15/05/2014 a les 03:09\n@Caldi, 15/05/2014 a les 09:34\nAnònim, 15/05/2014 a les 13:47\nAnònim, 15/05/2014 a les 20:14\nAnònim, 16/05/2014 a les 09:54\nPrimer : m´apunto a la col.lecta.\nSegon : Si el que diu la senyoradeterrassaquenoesdeterrassa qu li va donar un cop a l´espatllera (i no a la cara com diu en Pere) , dons el " Sr." Navarro ja em direu que es mereix ( o que no es mereix).\nAda, 16/05/2014 a les 21:35\nMon Monfort, 18/05/2014 a les 20:48


Creu Roja de Mataró | Mataró Ràdio\nCreu Roja fa arribar joguines a més de mig miler d'infants\nCreu Roja de Mataró, Els seus drets en joc, Societat\nCreu Roja fa una valoració positiva de la campanya de recollida de joguines d’aquest any. L’entitat ha aconseguit fer arribar als infants amb menys recursos de la ciutat més de 500 jocs. La tècnica de la Creu Roja Alba Garcia detalla que estan molt satisfets tant per la col·laboració de les...\nCreu Roja inicia la recollida solidària de joguines\nCreu Roja de Mataró, recollida de joguines, Societat\nEn marxa la campanya de recollida de joguines que engega cada any Creu Roja en motiu de les festes de Nadal i Reis. La intenció es poder atendre els més de 660 infants de famílies sense recursos, que d’altra manera no podrien disposar de cap joguina per aquestes dates. Sota el lema de “joguina...\nComença la temporada alta de platges\nCreu Roja de Mataró, Temporada de platges 2015, Societat\nEn marxa la temporada alta de platges. Des de dissabte 20 de juny s’ha incrementat la vigilància al litoral mataroní, amb un dispositiu de la Creu Roja de Mataró que destina cada dia 24 persones que tenen cura dels banyistes que s’acosten a les platges de Mataró. A més, el servei compta amb 6 punts...


Singlot! | El Culturista\n“Això és que creixes!”\n“Això és que t’engreixes!”\n“Això és que anaves a dir una mentida!”\nDe versions de mares i padrines per explicar la causa del singlot, n’hi ha per regalar i vendre. Però totes tenen en comú que sol fer riure a qui és davant el “singlotador” [sic]. Perquè el singlot té això: tots sabem que quan t’agafa un atac no hi ha pràcticament res a fer fins que la natura física dels nostros cossos savis (fuà!) decideix que s’ha acabat. Però, mentrestant… fem intents per liquidar-lo per mètodes més o menys tradicionals!.\nPerò heu de saber, progenitors i més familiars que em llegiu, que el singlot no es pot aturar quan volem. Funciona com un esternut… o com un pet! Això sí, al contrari que aquests dos efectes físics, del singlot –un cop ha passat– no en queda ni rastre…\nDe totes maneres, per intentar esbrinar una mica l’origen d’aquesta respiració sincopada, tenim recursos de nivell com aquesta meravellosa Anatomia Detallada de Les Jolies Planches, una empresa francesa que elabora làmines de coneixements diversos i que des de fa un temps reinterpreta il·lustracions antigues de la Biblioteca Nacional de França, uns tresors originals i gens coneguts. Aquesta làmina del cos humà explicat des de nivells diferents (esquelet, pell, circulació sanguínia i limfàtica) està pensada com un objecte artístic i impresa amb tintes ecològiques damunt tela de cotó. Una combinació excepcional de patrimoni, tradició i modernitat que potser podria triomfar entre els joves de casa amb inquietuds científiques o artístiques!\nUn cop tenim definits l’origen i la localització del singlot al nostre cos, convindria saber si hi podem fer res per aturar-lo. Tots en sabem un parell o tres, de mètodes familiars ancestrals. D’entre tots ells, el més mític: beure aigua a l’inrevés. Primer hem d’entendre bé què vol dir això de “beure a l’inrevés”. Et poses cap per avall? No, estimats, ja sabeu en què consisteix: fer veure que estàs bevent des del cantó superior del tassó (mentre rius com un posseït perquè et va caient tot el líquid per damunt, és clar!). En el meu cas, sempre ha estat motiu d’augment del singlot, de tantes rialles. O de quasi ofegamenta, a vegades… Si no ho teniu clar, però teniu set (amb singlot o sense), aquest tassó infantil de Kinto, una empresa japonesa de vaixelles que cerca l’equilibri entre utilitat i estètica, és ideal. Donau-li l’oportunitat de ser el remei al vostre singlot impossible!\nSi el truc de l’aigua no funciona i no teniu ningú a mà per pegar-vos un ensurt de por, queda el recurs de no respirar. No respirar una estoneta, un minut!, tampoc no és qüestió d’ofegar-se per voluntat pròpia. Per calcular-lo, podeu emprar el rellotge de la marca barcelonina Mini Kyomo, un disseny entre retro i futurista que mos ha cridat molt l’atenció. La seva fundadora no trobava un rellotge que li agradàs per al seu fill i va decidir crear-lo ella mateixa. I com a mare a prova d’accidents i imprevistos, va cercar la practicitat i la facilitat en l’ús. El resultat? Aquest rellotge fabricat al Japó es neteja amb facilitat, té una esfera de lectura senzilla (hores, minuts, segons) i és resistent a l’aigua. Bellesa i pragmatisme com a premissa… com mos agrada tot el que està pensat des d’aquest punt de vista!


Els mossos detenen a tres veïns de Manresa a Castellbell i el Vilar, per tràfic de drogues – Castellvilarenc.info\nEls mossos detenen a tres veïns de Manresa a Castellbell i el Vilar, per tràfic de drogues\nAgents de la Policia de la Generalitat – Mossos d’Esquadra de l’Àrea Regional de Recursos Operatius (ARRO) de la Regió Policial Central van detenir el dia 23 de febrer, dos homes i una dona, de 50, 31 i 37 anys, de nacionalitat espanyola i veïns de Manresa, com a presumptes autors d’un delicte contra la salut pública, tràfic de drogues.\nEls fets van passat el mateix dia 23 durant un control policial que s’havia muntat al punt quilomètric 36.5 de la carretera C-58, dins el terme municipal de Castellbell i el Vilar, quan els agents van observar que s’atansava a la seva posició un vehicle amb tres ocupants.\nL’agent encarregat de la regulació va detectar que els ocupants del vehicle estaven molt nerviosos, motiu pel qual els hi va indicar que es dirigissin a la zona de seguretat i així fer les comprovacions pertinents.En l’escorcoll del vehicle es va localitzar una bossa de plàstic amb quatre peces de haixix tancades al buit, amb un pes total de 2 kg.\nDavant d’aquests fets, els mossos van detenir els tres ocupants del vehicle per un delicte contra la salut pública, tràfic de drogues.\nEls detinguts van passar el dia 24 a disposició del jutjat d’instrucció en funcions de guàrdia de Manresa, el qual va decretar la seva llibertat amb càrrecs.\nTres pobles del Bages faran una prova pilot amb contenidors amb control d’accés


S'ha reunit amb l'Associació de Veïns, comerciants i ha visitat un assaig de tabalers i l'escola de música Ars Viva\nElsa Artadi amb un dels socis d'Ars Viva, el farronenc Halldor Mar © Junts\nElsa Artadi vol guanyar l’alcaldia de Barcelona i per això ha començat a visitar barris. Entre ells, El Farró. Aquest dimarts a la tarda la presidenta de Junts a l’Ajuntament i veïna de la Bonanova va fer trobades amb entitats, veïns i comerços del barri, acompanyada pel regidor adscrit al districte Jordi Martí i membres de l’equip del partit a Sarrià – Sant Gervasi com els consellers Pol Lliró, Montse Cantín i Álvaro Clapés.\nUna reunió al centre cívic Vil·la Urània amb la Junta de l’Associació de Veïns del Farró, encapçalada per la seva presidenta, Ester Rodríguez, i la visita a l’assaig setmanal dels tabalers vinculats a la colla de diables FarróFoc, van obrir una jornada en què Artadi també va visitar l’escola de música Ars Viva, una cooperativa nascuda poc abans de la pandèmia.\nAmb l’equip de @JuntsXCatSSTG, el regidor @jmartigalbis i @barrifarro vam assistir a l’assaig setmanal de grup de Tabalers @DiablesFarroFoc al Centre Cívic @VilaUrania.\nUn esclat de música i ritme! Gràcies per convidar-nos i un plaer poder conèixer els membres de la colla. pic.twitter.com/R0FMMISxb5\n— (((Elsa Artadi))) 🎗 (@elsa_artadi) April 13, 2022\nLa ruta de Junts va acabar al vespre amb una reunió-sopar a la bodega Pàdua amb veïns, entitats i comerciants del barri. A la trobada hi van ser presents l’associació de comerciants del Farró; representants del Centre Excursionista de Gràcia, que aquest any celebra el seu centenari; membres de la plataforma per a la reforma del carrer Balmes, i un membre de la plataforma de l’avinguda Riera de Cassoles, responsables de l’impuls al canvi de nom de l’antiga avinguda Príncep d’Astúries.


“Carta musa” de Xavier Mollà, s’estrenarà a la MOCMAO el proper 5 de juny – TV Digital Ontinyent\nHome>Cultura>“Carta musa” de Xavier Mollà, s’estrenarà a la MOCMAO el proper 5 de juny\nInes Ferri 04/06/2015\tCultura Comentaris tancats a “Carta musa” de Xavier Mollà, s’estrenarà a la MOCMAO el proper 5 de juny\nLa 4ª Mostra de Cinema de Medi Ambient a Ontinyent (MOCMAO) comptarà demà amb una projecció de luxe creada especialment per a la mostra. Es tracta de la peça “Carta a Musa” creada pel fotògraf Xavier Mollà. Una proposta audiovisual que narra la història d’una relació turmentosa entre l’home i la seua musa: l’ésser humà i la natura.\nLa projecció de “Carta a Musa” tindrà lloc demà divendres 5 de juny al Centre Cultural Caixa Ontinyent en un acte que s’encetarà a les 19:30h. Abans de l’estrena de l’obra de Xavier Mollà tindrà lloc el lliurament de premis del concurs de fotografia “Mira al Riu” al qual s’han presentat 36 fotografies que opten al premi millor paisatge i 31 al premi fotografia de detall, ambdós guardons dotats de 120€ en metàl·lic. A la secció infantil s’han presentat 20 participants menors de 12 anys que opten a un val de regal de 100€ bescanviable als comerços In.\nTambé dins de la programació de la 4ª Mostra de Cinema de Medi Ambient a Ontinyent (MOCMAO) aquest dissabte 6 de juny, de la mà del Centre Excursionista d’Ontinyent s’ha preparat una excursió guiada que girarà entorn a l’interés etnològic dels molins, així com de la riquesa de la capçalera de riu Clarià pel que fa a l’arqueologia industrial.\nL’eixida està prevista el dissabte a les 8:30h des del poliesportiu d’Ontinyent i es farà en cotxes particulars. Les persones que vulguen participar en l’excursió cal que s’inscriguen al mail ceontinyent@gmail.com tot indicant el seu nom i cognoms i DNI. L’excursió és gratuïta si bé cada persona s’ha de portar la seua beguda i esmorzar.\nPer altra banda, el Cine Club Utiye projectarà aquest dissabte 6 de juny el documental “La huerta a la vuelta de la esquina” a les 20h al Centre Comercial El Teler. Tot i que inicialment estava prevista la presència de director del film, Vicent Tamarit, aquest estarà a Ontinyent el divendres 12, també coincidint amb la projecció del documental per part de l’Utiye.\nEtiquetescentre cultural Centre Cultural Caixa Ontinyent Centre Excursionista d'Ontinyent concurs fotografia mocmao utiye\nAnterior L’inscripció per al ral·li fotogràfic “Natura i poble” d’Agullent es tancarà el dissabte 6 de juny\nSegüent Interns de la presó de Villena visitaran l’Escola de Pares i Mares


Tall de trànsit al tram superior de la Carrerada demà, dimarts 24, de 9 a 17h\nS'efectua un tall al passeig de la Carrerada que restringeix el trànsit al tram comprès entre l’avinguda Catalunya i el carrer Padró. Les restriccions són vigents, aproximadament, des de les 9.00 i fins a les 17.00h del dimarts 24 de gener.\nEl projecte d’investigació i participació ciutadana Viu la riera! ha obert un lloc web on totes les persones que ho desitgin poden opinar sobre l’estat de la riera de Caldes i el seu entorn. Així, la ciutadania dels quatre municipis que travessa aquest afluent del Besòs pot identificar els indrets i els aspectes que agraden, els que no i tot allò que canviaria...\nEl projecte Viu la riera! organitza aquest diumenge, 20 de novembre El dia de la riera, una jornada amb activitats que tenen l’objectiu de promoure l’ús social de la Riera de Caldes, acostant-la a la ciutadania a través del passeig, la fotografia i les noves tecnologies. Tothom pot apuntar-se a una caminada, gimcana fotogràfica i xocolatada que es faran...\nRegistres del 21 al 25\tde 131


La penúltima batalla: talons i trending topics | Des de la Mediterrània\nPàgina d'inici › Cultura i Societat › La penúltima batalla: talons i trending topics\nPosted on 25/06/2015 by Antoni\nQuan semblava que la llista unitària havia passat a millor vida, reneix de les cendres pocs dies després de la desaparició de CiU. El President Mas, l’encantador de serps, ídol de les tietes i convers que connecta amb els conversos a la causa, fa una nova aparició en públic per explicar la darrera variant de la llista del president: amb societat civil i entitats i, si cal, ell mateix. Si cal. Sense insistir en convidar altres forces, que ja sap que diran que no. Dilluns passat, la Terribas l’entrevistava amb l’autoritat que li donaven unes sabates de dominatrix portades per a l’ocasió. Resultat, trending topic mundial a Twitter potenciat per: (1) l’exèrcit d’admiradors del president (que clarament va més enllà de les tietes), (2) la colla de gent que hi veu partidisme en la proposta, (3) el debat acusador entre els primers i els segons i (4) els espanyols que, en trobar el trending topic, aterraven pel debat i insultaven a primers i segons alhora.\n‹ El Papa vegà\nEls empèdocles moderns – Torbern Bergman (1781) i l’element 74 (W) – tungstè (nilseptiquadi, Nsq) ›\n3 comments on “La penúltima batalla: talons i trending topics”\n25/06/2015 a les 17:08\nLes enquestes assenyalen que ni la Llista de Mas ni Catalunya en Comú aconseguiran la majoria suficient per, respectivament, fer un procés d’independència o un procés constituent. Ni tan sols amb una convergència total cap a aquestes llistes, hi haurà una majoria clara\n25/06/2015 a les 17:15\nEfectivament. Però l’enquesta d’avui d’El Periódico sí que dóna majoria independentista en el cas que no es formi una “Catalunya en comú”; una majoria que no està concentrada en una sola llista sinó en la suma de CDC, ERC i CUP. Personalment, crec que la majoria és més folgada que la que prediu El Periódico; si més no, ho va ser en les municipals, que no eren plebiscitàries.\n26/06/2015 a les 0:00\nCrec que hi havia gent que no votava CiU per Unió (i potser gent que no votava CiU per Convergència) ja que els missatges de Mas i de Duran eren bastant diferents i potser el fet que cadascuna de les dues forces es presenti separadament segurament pot ser positiu per a les dues.


L'Enric Valor aposta per consolidar l'estructura comarcal de la federació | Gonzalo AnayaGonzalo Anaya\nL’assemblea de la Fapa Enric Valor va definir aquest cap de setmana les seues línies de treball per al pròxim any. D’una banda, seguir sent la veu de les famílies i representar-les de la millor manera possible en els organismes oficials en l’àmbit de l’educació; consolidar i implantar l’estructura comarcal en la federació; i finalment, augmentar en qualitat i quantitat la formació destinades a les famílies.\nLa directiva de l’Enric Valor va fer balanç de l’exercici anterior i va presentar resultats sobre la situació ecónomica de la federació durant enguany. També va destacar l’increment del 10% de ampas federades pel que fa a l’exercici anterior, la qual cosa suposa un total de 210 censades, a les quals cal sumar les que estan pendents de tancar el tràmit administratiu.\nUna altra de les novetats que va avançar el president de la Federació, Raúl Alos, és la nova ubicació de la seu de la federació. L’Ajuntament d’Elx ha cedit gratuïtament un local al col·lectiu de pares i mares perquè puguen dur a terme l’activitat educativa.\n“Estem molt agraïts per la cessió del local per part del consistori, perquè d’aquesta manera la federació pot destinar aqueixa part del pressupost que aniria a altres activitats per a les famílies, inclosa la formació o la millora de serveis per a les nostres ampa”, indica Raúl Alos. La federació se situarà en carrer Doctor Sapena, 65 baix a Elx.\nLa junta directiva de l’Enric Valor va donar la benvinguda a un nou membre, David Penalva. En l’acte també es va fer públic l’interès de la formació a introduir alguns canvis en els estatuts que són necessaris per a impedir la pèrdua de valor de recursos humans des de la junta directiva. La modificació aprovada permet la presència de membres col·laboradors en la junta que tindran veu però no vot en la presa de decisions.\nLa federació Enric Valor va voler fer coincidir l’assemblea per a acostar a les famílies a dos temes que preocupen a la comunitat educativa. D’una banda, l’assetjament escolar, i per a açò, va presentar una iniciativa nova que està funcionant molt bé en els centres educatius; i d’altra banda, la presentació del nou decret de plurilingüisme, que va ser presentat pel Director General de Política Educativa, Jaume Fullana. En un ambient d’acostament i enteniment, les famílies van poder plantejar a Fullana els dubtes o inquietuds que tenien sobre el decret i la seua aplicació en els centres educatius l’any pròxim.\nDes de la fapa Enric Valor “agraïm encaridament la presència del Director General, Jaime Fullana, i l’explicació que va realitzar a Alacant del plurilingüisme; li convidem també al fet que participe en les assemblees de Torrevella i Oriola que se celebraran pròximament.


Bellpuig celebra el Concert de Santa Cecília lliurant els premis ‘Mèrit Musical’ – Comarques de Ponent\nBellpuig celebra el Concert de Santa Cecília lliurant els premis ‘Mèrit Musical’\nFotos: Ajuntament de Bellpuig.\nAhir a la nit va tenir lloc a Bellpuig el tradicional Concert de Santa Cecília amb la participació d’entitats musicals de la vila i amb el lliurament del guardó Mèrit Musical de l’any. Aquest lliurament es va fer per partida doble, ja que l’any passat, tot i haver-se escollit guanyador, no es va poder entregar a causa de la suspensió del concert.\nEl Mèrit Musical de l’any és un guardó que té com a objectiu fer un reconeixement a totes aquelles persones, entitats o institucions que han destacat durant l’últim any, o al llarg de la seva vida o trajectòria, pel foment de la música, pel seu aprenentatge i per potenciar el plaer d’escoltar i interpretar música. Tot i que les propostes a Mèrit Musical les poden fer qualsevol entitat o bellpugenc o bellpugenca, l’elecció del premi recau amb les entitats musicals de la vila.\nL’any 2020 va resultar escollit Enric Segarra Bosch, un bellpugenc que es va iniciar amb la música l’any 1963, amb catorze anys, de manera autodidàctica, d’oïda primer i aprenent una mica de solfa després, amb la compra d’un llaüt. Des de llavors no va parar de compondre, i es va considerar que era meritori d’un reconeixement a la seva tasca.\nEl músic és un clar exemple de tenacitat: toca el llaüt gairebé d’oïda i va rebre molt poca educació musical i literària. El dia d’avui la seva aportació a la música d’autor és d’un total de 67 cançons, entre les quals hi ha boleros, valsos, sardanes, marxes, infantils; i amb temàtiques romàntiques, dedicades, moralistes, reivindicatives, solemnes i humorístiques. Ha enregistrat diversos discs, l’últim l’any 2009 amb 22 cançons amb les seves filles al teclat i la flauta travessera i amb la col·laboració de Xavi Pons i amb la presentació escrita de Núria Feliu. Ahir el seu municipi realitzà el reconeixement musical amb el guardó que se li va atorgar l’any passat.\nD’altra banda, el Mèrit Musical 2021 aquest any es va otorgar a Víctor Lleixà i Lleixà, director de la Banda de Música de Bellpuig i director, fins a l’any passat, de l’Escola Municipal de Música. El guardó se li entregà en reconeixement de la seva tasca i de manera particular pel fet de saber nodrir la Banda de Música de joves músics.\nVictor Lleixà és titulat superior en l’especialitat de clarinet pel Conservatori Superior de Música del Liceu de Barcelona. Tanmateix, ha realitzat els estudis superiors de direcció d’orquestra i banda a la Escuela de dirección del Maestro Navarro Lara.\nCom a clarinetista, és membre de l’Orquestra Simfònica Julià Carbonell de les Terres de Lleida, fent diversos concerts al Palau de la Música, Liceu, Auditori de Lleida, etcètera. Així com per tot el territori i acompanyant diferents solistes de primer nivell.\nLa seva activitat pedagògica, en aquests moments es desenvolupa a l’Escola Municipal de Música de Bellpuig, La Selva del Camp i Sant Guim de Freixenet. Alhora, combina aquestes activitats amb la de director de la Banda Municipal de Música de Bellpuig i de la Banda de Música Verge de la Serra de Montblanc.\nDurant el concert d’ahir a la nit es va reconeixer la tasca d’aquests dos músics. El públic que hi va assistir els va veure actuar amb la Banda de Música de Bellpuig, i amb el seu grup familiar amb les seves filles i netes, en el cas de l’Enric.\nA més a més, també hi van participar l’Escola de Música de Bellpuig, que va presentar una formació nova de Combo; i l’Orfeó Joventut, que també va inaugurar una secció independent anomenada Bellpuig en cor.


Concert simfònic de Maico i The Wheels amb l’Orquestra de...\nConcert simfònic de Maico i The Wheels amb l’Orquestra de Cambra de Mallorca\nEl Teatre Principal de Palma començarà el nou any amb un concert que és una decidida aposta per la fusió i la hibridació de músiques. Es tracta del recital que oferiran les bandes mallorquines Maico i The Wheels amb l’Orquestra de Cambra de Mallorca el proper divendres 4 de gener, a les 20 hores, tota una fita per a la música feta a l’illa.\nEl projecte sorgeix des del propi Teatre Principal amb “l’objectiu de fomentar l’alquímia entre gèneres i estils”, en paraules del director de l’equipament escènic de referència de Mallorca, Carlos Forteza, que s’ha referit als dos grups com “dues de les bandes locals amb més projecció internacional del moment, dues formacions emergents recolzant així el talent local”.\nMaico, una banda pop amb pinzellades de rock, soul i electrònica, i The Wheels, que practica el pop psicodèlic, han participat en el cicle Concerts a la Petita en el darrer any i precisament, fruit de les bones sensacions que deixaren ambdós concerts, va sorgir el projecte de treballar una proposta “més enllà del bolo tradicional, amb un component afegit”. Aquest component és l’Orquestra de Cambra de Mallorca i el seu director titular, Bernat Quetglas, ha dedicat els darrers mesos a fer els arranjament orquestrals del repertori dels grups.\nAixí i tot, en aquest concert l’Orquestra de Cambra de Mallorca serà dirigida per Jhoanna Sierralta, deixeble del director d’orquestra Gustavo Dudamel i amb vint anys de formació orquestral en el Sistema de Orquestas y Coros Juveniles e Infantiles de Veneçuela, i actualment directora assistent de l’Orquesta Joven de Extremadura.\n41 artistes sobre l’escenari\nEl concert del 4 de gener posarà sobre l’escenari de la Sala Gran a 41 artistes comptant els 30 de l’Orquestra de Cambra de Mallorca, els cinc de Maico, els cinc de The Wheels i Héctor de la Puente, el videojockey que intervindrà amb les seves projeccions.\nPer a Bernat Quetglas, aquest concert és una oportunitat única per arribar a “nous públics, perquè gent que mai ha sentit una orquestra la pugui sentir i es pugui interessar per apropar-se en noves ocasions”.\nGuillermo Borràs, veu i guitarra de The Wheels, ha recordat que “sempre hem volgut fer una cosa semblant a aquest concert, mesclar les nostres creacions amb la clàssica. A més enguany, The Wheels fa 10 anys i ho celebrarem tocant peces de totes les èpoques, també algunes d’inèdites dels primers anys. És veritablement una ocasió única”.\nNito, de Maico, ha destacat que “aquest és un concert molt plural, l’orquestra és com un filtre que fa que aquest concert pugui ser interessant per un públic de 5 a 80 anys”, També ha reconegut que “a Maico vivim moments d’excitació perquè no sabem que pot passar i això ens encanta”.\nEl concert començarà amb l’actuació de Maico amb l’Orquestra de Cambra per donar pas a The Wheels amb la formació clàssica. A partir d’aquí hi haurà un final sorpresa conjunt que cap dels integrants dels grup ha volgut desvetllar.\nLes entrades per al concert es poden adquirir a partir de 8 euros i per a l’ocasió el Teatre Principal ha preparat una oferta especial amb un 30% de descompte per als menors de 30 anys.


Manresa tindrà una versió en línia de la Fira de l'Aixada amb vídeos dels espectacles que s'estaven preparant La República\nACN Manresa.-La Fira de l’Aixada de Manresa, que enguany no es podrà celebrar de forma presencial per les restriccions de la pandèmia, tindrà una versió en línia a les xarxes […]\nACN Manresa.-La Fira de l’Aixada de Manresa, que enguany no es podrà celebrar de forma presencial per les restriccions de la pandèmia, tindrà una versió en línia a les xarxes socials amb una sèrie de deu vídeos. La proposta vol transportar els espectadors a la Manresa del segle XIV i redescobrir la història de la construcció de la Sèquia. La iniciativa sorgeix de la Taula de Coordinació artística de la fira i té la voluntat de reconèixer el treball de les entitats que fan possible aquest esdeveniment i, a la vegada, mostrar els espectacles que s’estaven preparant per a la que hauria estat la 24 edició del mercat medieval.\nMalgrat la situació, els membres de la Taula de Coordinació, juntament amb actors i actrius voluntàries, feia setmanes que estaven treballant en un espectacle que s’havia de desenvolupar a les escales de la façana principal de la Basílica de la Seu. Inicialment es preveia poder celebrar la Fira de l’Aixada en un format més petit i adaptat a la covid-19, però finalment es va decidir suspendre-la. Tot i això, no han volgut que la ciutat es quedi sense aquesta fira emblemàtica i per això han decidit impulsar una versió en línia. Els vídeos es podran veure al llarg del cap de setmana a Facebook i Instagram de Manresa Cultura i de la Fira de l’Aixada. També es penjaran al canal de You Tube de Manresa Cultura. S’emetran en l’horari que s’hauria fet la fira. Dissabte a les 11 h, 13 h, 15 h, 17 h i 19 h (els cinc primers vídeos) i diumenge a les mateixes franges els cinc restants.L’Ajuntament de Manresa anima tothom a compartir els vídeos, així com a penjar imatges d’altres edicions de la fira a les xarxes socials. Així mateix, agraeix el treball que any rere any fan totes les entitats vinculades a la fira. També als paradistes —molts d’ells fidels des de la primera edició— i als patrocinadors que han apostat per la Fira de l’Aixada al llarg d’aquests anys.


Campanya per donar suport a la jove de la Manada de Manresa\nInicien una campanya per pagar un advocat a la víctima de la Manada de Manresa\nUna vintena de persones ha creat un blog per captar diners i assolir la quantitat de 10.000 euros, necessària per poder tenir representació legal\nper Redacció dilluns, 28 d’octubre 2019 - 10:08h\nDiverses entitats han iniciat una campanya per afrontar el cost per pagar l'advocat de la víctima de la Manada de Manresa | cedida\nUna vintena de ciutadans de Manresa han iniciat una campanya per ajudar la víctima de la violació múltiple que va tenir lloc el 2016 a l'antiga fàbrica Vinyes. Segons informa 'Regió 7', el cost total per aconseguir la representació legal ascendeix a 10.000 euros. Els promotors de la iniciativa —que inclourà activitats per recaptar més diners— han creat un blog a Internet i l'han anomenat «Suport a la nena coratge». Al web detallen el cas i els motius convincents per ajudar la jove, que va ser agredida quan tenia 14 anys i va demostrar «la seva valentia» en denunciar els agressors.\nSuport a la víctima amb cartes i emails\nAl portal —suportnenacoratge.home.blog— indiquen el número de compte per ingressar-hi els donatius. El compte és el mateix de l'advocat de la menor per tal d'evitar intermediaris. Més d'una vintena de persones, pertanyents a diverses entitats, ha donat a llum a aquesta iniciativa, i animen a col·laborar-hi. Paral·lelament, a banda dels donatius, es poden enviar missatges de suport a la víctima.\nLa fiscal eleva a agressió sexual l'acusació per la violació de 'La Manada' de Manresa\nUna amiga de la víctima de 'La Manada de Manresa': «La volien tirar a un riu»\nLa reacció viral d'una nena del Madrid amb una jugadora del Barça\nOtt Tänak trenca l'hegemonia francesa i es proclama nou campió del món al RallyRACC\nViolació Manresa Justícia Bages\nS'han mirat primer totes les proves, evidentment que si es pot demostrar que l'han violat ,em sembla boma iniciativa. Pero primer mireu les proves perque segons tinc entes ,la nena va organitzar tot i va dir amb qui volia estar.. No defenso els acusats,n'hi kolt menys, Pero la nena em sembla de jutjat de guardia\nEl que no trobo be que fan en llibertat, doncs el numero 1 de la banda viu a la meva població, jo pensaba que estarien en pressó preventiva


Meetings&Events vesteix el Camp Nou de gala - FC Barcelona\nHomeClubNotíciesMeetings&Events vesteix el Camp Nou de gala\nMeetings&Events vesteix el Camp Nou de gala\nEl Departament Meetings&Events va celebrar dijous a la nit a l’Estadi un sopar amb unes 450 persones especialitzades en el sector empresarial per presentar els espais de què disposa el Club per acollir actes i esdeveniments\nMeetings&Events vesteix el Camp Nou de gala / FOTO: GERMÁN PARGA - FCB\nDijous a la nit el Camp Nou va acollir una espectacular gala amb més de 450 persones en què el Club, a través del Departament de Meetings&Events, va donar a conèixer al món empresarial l’oferta per acollir esdeveniments i actes al Camp Nou per a empreses i particulars. La cita va tenir lloc a la Platea del Camp Nou, instal·lada en els darrers dies a la tribuna de l’Estadi un cop acabada la temporada de partits de futbol. La nit va comptar amb un còctel i un sopar de gala, animació, muntatges i escenografies, així com un Tour, que van permetre mostrar les diferents alternatives que ofereixen les instal·lacions del Club per celebrar esdeveniments de qualsevol tipus i format.\nEl vicepresident de l’Àrea Social, Jordi Cardoner, va representar el FC Barcelona en aquest acte i va remarcar la voluntat del Club d’ajudar el món empresarial, sobretot en aquests moments tan difícils. “Volem estar a prop de les empreses del país i que de la mà del FC Barcelona els puguem ajudar, segur, en la seva projecció i imatge. Al costat del FC Barcelona aquestes empreses tenen un xic de comunicació positiva”. I és que Cardoner recorda que el Club “és un referent a nivell mundial”.


Actuacions obertes pel Dia Internacional de la Dansa\nEl sector reivindica que la dansa és una disciplina artística menystinguda i demana que tingui més presència a la programació cultural\nLaura Arias | divendres, 29 d'abril del 2022, a les 21.02\nEls estudiants del Conservatori Professional de Dansa de l’Institut del Teatre han celebrat aquest divendres el Dia Internacional de la Dansa. Era el seu dia i ho han demostrat de la manera en què millor s’expressen: ballant. Els joves, d’entre 12 i 18 anys, han interpretat actuacions creades per ells mateixos a les portes del centre. L’acte era obert al públic.\nLa jornada ha estat festiva i ha estat més especial que mai perquè després de dos anys aïllats a les aules per la covid, han pogut compartir amb la ciutat un dia tan assenyalat per a ells. Es tracta de joves estudiants dels sis cursos de les especialitats de dansa contemporània, clàssica i espanyola que dediquen moltes hores a la dansa mentre també cursen els estudis reglats d’ESO i batxillerat.\nVia 15: Dia Internacional de la Dansa\nEn Genís és un d’aquests estudiants. Concretament, fa quart d’ESO i és estudiant de tercer curs de dansa contemporània. Ha format part d’una de les actuacions d’aquest divendres i per a ell ha estat una forma d’expressar-se. “Volíem reflectir que la dansa és entre nosaltres, volíem muntar una acció conjunta i que el públic veiés que realment la dansa és important“, ha explicat el jove ballarí en una entrevista al programa ‘Via 15’.\nActuacions obertes al públic dels estudiants de Conservatori Professional de Dansa de l’Institut del Teatre\n“La dansa també és cultura”\nTot i l’ambient alegre i distès, també ha estat una jornada reivindicativa. El sector denuncia que la dansa és “la germana petita” de la cultura i que es menysté. Per això, la directora del Conservatori Professional de Dansa, Marina Escoda, ha aprofitat el Dia Internacional de la Dansa per demanar que tingui més presència a la programació cultural. “Quan parlem de cultura la paraula dansa surt poquíssim i reivindiquem que la dansa també és cultura i que ha d’estar programada”, ha asseverat Escoda.\nA tot plegat, cal afegir-hi que la dansa interessa el públic, com demostra el rècord d’assistència al Festival Dansa Metropolitana, amb més de 60.000 assistents a les 300 activitats organitzades a 12 municipis de l’àrea metropolitana, entre els quals s’hi inclou Barcelona.\n16 cinemes participen en la Festa del Cine 2022 a Barcelona | MAPA\nRoben pedres de la basílica de Santa Maria del Pi en un altre atac al patrimoni de Ciutat Vella


Presentació del VII Quadern FAROS | EAP Santa Eugènia de Berga\n← Imatge corporal i autoestima. Medicina estètica i qualitat de vida a la societat actual\nConferència “L’espera. Construcció social de la mort en el món de les cures pal·liatives” a DIXIT Vic →\nPresentació del VII Quadern FAROS\nPosted on 8 Mai 2013\tby EAP Santa Eugènia de Berga\nTotes aquestes preguntes i més tenen resposta en el VII quadern FAROS «L’activitat física millora l’aprenentatge i el rendiment escolar. Els beneficis de l’exercici en la salut integral de l’infant a nivell físic, mental i en la generació de valors».\nAquesta entrada s'ha publicat en Activitats formatives i etiquetada amb car de sant cugat, f c barcelona, faros, ics, Institut Català de la Salut, sant joan de déu. Afegiu a les adreces d'interès l'enllaç permanent.


El retaule de Nostra senyora de l'estrella consta de trenta grups escultorics, distribuïts en deu carrers, cada un dels quals presentant tres escenes que representen la vida, passió i mort de Jesús. El cicle comença amb l'anunciació i acaba amb l'assumpció i la coronació de Maria, passant per la nativitat. - Encyclopaedia Philatelica\nEl retaule de Nostra senyora de l'estrella consta de trenta grups escultorics, distribuïts en deu carrers, cada un dels quals presentant tres escenes que representen la vida, passió i mort de Jesús. El cicle comença amb l'anunciació i acaba amb l'assumpció i la coronació de Maria, passant per la nativitat.\nEl retaule de Nostra senyora de l'estrella consta de trenta grups escultorics, distribuïts en deu carrers, cada un dels quals presentant tres escenes que representen la vida, passió i mort de Jesús. El cicle comença amb l'anunciació i acaba amb l'assumpció i la coronació de Maria, passant per la nativitat. España 1983 2349 0.50€ añadir a la cesta


La segona edició de la Fira Cerdanyola Comerç es celebrarà el 10 i 11 de juny\nCom a resultat d’una primera edició molt positiva per a comerciants i clients, Cerdanyola Comerç i Serveis organitza els dies 10 i 11 de juny la segona Fira Cerdanyola Comerç. La plaça de l’Abat Oliba serà de nou l’ubicació de les 65 carpes dels comerços participants -entre els quals es troba el ‘Cerdanyola al Dia-, que organitzaran diferents activitats. L’associació de comerciants, que compta amb quasi 200 associats, destaca l’augment de la participació, ja que es passa dels 58 comerços de l’any passat als 65 d’enguany. En aquest sentit, el president de l’associació, Xavi Olivé; remarcava que l’objectiu és donar a conèixer els establiments al màxim de públic i crear xarxa i establir relacions entre els comerços del municipi. “Però també és una ocasió perquè l’entitat augmenti el número de socis”, afegia.\nDESFILADA DE MODA I LUDOTECA\nUna de les novetats de la segona edició de la fira és que s’amplia l’horari de dissabte. Així, la fira obrirà les seves portes a les 17 hores amb una actuació itinerant de Malaboig Malabars i una hora després tindrà lloc la inauguració oficial amb els parlaments. Tot seguit hi haurà exhibició de dansa a càrrec de Multisport i a les 21 hores una desfilada de moda que és una altra de les novetats principals. La desfilada es farà a peu pla a les arcades de l’Ajuntament i amb projecció en una pantalla gegant, segons explicava la secretària de l’entitat, Cristina Bustamante. La proposta comptarà amb la participació de 15 establiments de la ciutat amb models professionals que mostraran roba, calçat, roba infantil i perruqueria, entre d’altres. Un altre dels canvis respecte la primera edició és que a s’elimina l’escenari de Lluís Companys per instal·lar-hi una ludoteca.\nI diumenge la fira estarà oberta tot el dia amb un clar protagonisme de l’espai gastronòmic, on a les 13.30 hores s’organitzarà un vermut concert amb Txus Blues & Jose Bluefingers. Cal Pintxo va participar en la primera edició i no ha dubtat en repetir enguany. “Vam veure la proposta com la festa major del comerç local, un lloc on tots els comerços estan junts i ens permet arribar a moltes persones que sovint no coneixen el nostre establiment”, assegurava el responsable de Cal Pintxo, Xavi Pla. La jornada de diumenge es clourà a partir de les 19 hores amb el concert de Likes Band, el grup de la cerdanyolenca Sònia Poblet.\n“La promoció del comerç és una part molt important de la promoció de la ciutat”, remarcava la regidora de Promoció Econòmica, Contxi Haro, que remarcava que la proposta dinamitza el teixit social i també construir identitat cerdanyolenca. - NF\nMés en aquesta categoria: « Els escolars venen els productes de les seves cooperatives Els comerciants celebren la seva gran festa major durant dos dies »


Tretze nous positius i una R0, a 1,23\nEl ministre de Salut, Joan Martínez Benazet, durant la roda de premsa posterior al consell de ministres d'aquesta tarda. L.G.\nAndorra la VellaDes d'aquest dimarts s'han detectat tretze nous positius que eleven a 15.284 els casos totals des de l'inici de la pandèmia. "Estem en una onada molt més petita que les anteriors amb una taxa de reproducció d'1,26", ha indicat el ministre de Salut, Joan Martínez Benazet, qui ha afegit que el nombre de casos per dia s'està increment una mica, però que en canvi l'impacte al sistema sanitari és molt baix. Així, el nombre de casos actius torna a superar el centenar, situant-se en 103 i les altes ja s'eleven fins a les 15.051.\nA l'hospital Nostra Senyora de Meritxell continua només havent-hi un pacient ingressat. El ministre ha informat que els pacients que ingressen s'estan pocs dies a l'hospital. De fet, aquest dimecres s'ha donat d'alta al pacient que hi havia ingressat fins ara i n'ha ingressat un altre. Pel que fa a l'afectació sobre el sistema escolar, hi ha nou aules sota vigilància activa, tres en total i sis en parcial. Finalment, Benazet ha donat per acabat el brot a l'escola andorrana d'Escaldes-Engordany i ha comunicat que s'han notificat sis casos en una entitat pública. En aquests instants s'està valorant si aquests contagis corresponen a un brot i aquest dijous es farà un cribratge en aquesta entitat.\nUn 78,3% de la població major de setze anys ja ha rebut una dosi de la vacuna contra la Covid-19 i un 75,5% han rebut la pauta completa. En la roda de premsa, el ministre ha estat preguntat sobre l'administració d'una tercera dosi de la vacuna Pfizer després que l'Agència Europea de Medicaments ho avalés. En aquest sentit ha manifestat que el comitè tècnic està valorant dia a dia l'estat de vacunació i els diferents estudis que surten al respecte, i ha indicat que de moment encara no han pres cap decisió.\nD'altra banda, el titular de Salut ha confirmat que en les properes setmanes arribaran entre 2.500 i 3.000 vacunes Pfizer procedents del projecte Covax per continuar amb la campanya de vacunació en aquelles persones que encara no s'hi han adherit. A més, també ha assegurat que en aquests moments no hi ha una ruptura d'estoc de vacunes, i ha recordat que Andorra encara disposa d'una reserva de 15.000 vacunes amb Espanya i França respectivament, les quals no estan activades. De fet, sobre la compra de les vacunes a Espanya, el Govern ha informat que va pagar el mateix preu que el quin va pagar Espanya a la farmacèutica.\nEn relació a les vacunes, Benazet ha reiterat que acceptaran les persones que vinguin vaccinades amb la vacuna Sputnik, ja que formen part d'una campanya oficial en el seu país d'origen. "S'està demostrant que la vacuna Sputnik funciona", ha insistit, afegint que l'Organització Mundial de la Salut està treballant en la seva homologació. Finalment, l'executiu i Esquí Andorra continuen treballant amb els criteris i les mesures per l'obertura de pistes. "Estem alerta de com evoluciona la pandèmia i ho decidirem més endavant", ha comentat el ministre, qui ha assegurat que sol·licitar l'estat de vacunació o d'immunització a les persones que accedeixin als camps de neu està sobre la taula.


Segon expedient i suspès de càrrec\nEducació amplia la sanció al director de l'IES Marratxí i li demana que s'aparti de les funcions\nDOBLEMENT EXPEDIENTAT El director de l'IES Marratxí, Jaume March, serà apartat cautelarment de les seves funcions, segons li comunicà ahir la Conselleria. JOAN LLADÓ\nPalma.La Conselleria d'Educació comunicà ahir a Jaume March l'obertura d'un segon expedient per falta molt greu, que du aparellada com a mesura cautelar la suspensió en les seves funcions com a director de l'institut de Marratxí.\nAquest expedient s'acumula a un d'anterior incoat contra ell just abans de les festes de Nadal, que venia motivat per la denúncia d'una alumna segons la qual March hauria atemptat contra el seu dret a l'educació durant la vaga docent en impedir que s'avançàs temari per als alumnes que no feien vaga.\nEl director, dia 7 de gener, en reprendre l'activitat escolar, inicià un expedient disciplinari contra aquesta aquesta mateixa jove, que actualment ja no estudia al centre i que, com avançà l'ARA Balears, hauria enregistrat una conversa del cap d'estudis del centre durant horari no lectiu. No abstenir-se davant un procediment que ja és en marxa seria, segons les fonts, la raó que motivaria el segon expedient que apartarà March, si més no, temporalment de la direcció del centre. El cap d'estudis i altres professors tenen obertes també diligències prèvies.\nMarch rebé ahir dematí una telefonada del director general de Planificació i Recursos Humans, Bartomeu Isern, que li exigí la retirada del procediment sancionador contra l'alumna que l'havia demandat. March s'hi negà i hores després rebé la comunicació de l'obertura del segon expedient sancionador i de la suspensió en el càrrec.\nS'ha de recordar que, precisament, dia 7 de gener es produí una jornada de vaga a l'ensenyament com a resposta a l'expedient obert a March.\nL'STEI denuncià ahir que la segona actuació contra March "es tracta d'una persecució inquisitorial a la qual es veu sotmès tot el personal docent de les Illes Balears. Segons el sindicat, hi ha "indicis d'assetjament laboral i abús de poder", raó per la qual ha posat els fets en mans dels seus serveis jurídics. UGT s'ha sumat a la resposta a la Conselleria d'Educació i considera que amb aquestes actuacions l'únic que està cercant el Govern balear és la crispació i la confrontació amb els docents.\nLa notícia de la segona actuació de la Conselleria contra Jaume March arriba coincidint amb el fet que la suspensió cautelar dels tres directors de Maó ha conclòs i que es reincorporaran als seus càrrecs dia 3 de febrer. Després de sis mesos en aquesta situació, les sancions que proposa la Conselleria per als tres menorquins són de 15 dies i de 10 dies.\nEn ambients educatius, cobra força la sospita que el procediment obert a March fa part d'una estratègia, ja que coincideix quasi mil·limètricament en el temps amb l'esgotament del termini màxim durant el qual es podien mantenir mesures cautelars als tres de Maó.\nLluny de calmar la tensió, la suspensió per part dels docents de la vaga indefinida ha mantingut l'escalada entre ells i la Conselleria, que manté la pressió sobre els equips directius als quals fa directament responsables del compliment de la normativa. Davant la situació generada, l'Associació de Directors de Secundària ja ha donat per trencades les seves relacions amb l'administració educativa.


Barcelona tenia un dels barris jueus, coneguts com a calls, més potents d’Europa. La comunitat jueva barcelonina tenia fama pels seus savis i per les seves riqueses. Una prova d’aquesta puixança van ser les hagadàs, petits llibres on es detalla tot el ritual de la Pasqua jueva, la celebració de l’últim sopar a Egipte, després de les deu plagues i abans de la peregrinació al desert. Aquests llibres contenien il·lustracions no gaire diferents, en tècnica i estil, de les que il·luminaven llibres d’hores, bíblies cristianes i còdexs miniats.\nRealitzades a Barcelona però repartides arreu del món, es conserven catorze hagadàs, la més propera de les quals és propietat del monestir de Poblet. Ara, en una conjunció inèdita i difícilment repetible, s’han aconseguit reunir nou d’aquestes hagadàs al Saló del Tinell –la Casa Blanca dels reis catalans– i rememorar, d’una manera ordenada i didàctica, l’esplendor del gòtic jueu català. O sigui, el costat amagat del nostre millor art pictòric.\nCom seria el nostre país si no haguéssim foragitat els jueus? I és que a la primera calamitat, se’ls donava la culpa i s’assaltaven els calls. Va passar durant la pesta negra del 1347-1351 i durant els avalots del 1391. Al final, els jueus se’n van cansar i van deixar Catalunya... 100 anys abans que els Reis Catòlics els expulsessin de la Península!\nA les hagadàs trobarem il·lustracions del pa sense llevat i les herbes amargues que van sopar els jueus la nit anterior a la seva fugida. Però també hi veurem passatges significatius d’aquest complicadíssim sopar ritual que serveix per instruir els més joves, i escenes de l’Antic Testament idèntiques a les de la pintura cristiana. Tenim un deute amb el judaisme. I un altre deute amb la ignorància. Benvingudes, hagadàs!


Libros Catalunya independent?\nAutoría: Xavier Vidal-Folch\nEnlace de compra: http://www.catarata.org/libro/mostrar/id/860\nLa “qüestió catalana”, el problemàtic encaix de Catalunya dins Espanya, no és cap invent. Ve de lluny. Dos moviments inversos i enfrontats se’n nodreixen i la sobrealimenten: el nacionalisme perifèric català i el nacionalisme centralista espanyol. I ho fan cada cop amb més ganes. Tot i això, no està pas escrit que s’hagi resoldre per vies traumàtiques, trencant llaços. La temperatura del litigi ha pujat espectacularment des de 2012. Els catalans han optat, de cop i volta i en bloc, per independitzar-se d’Espanya? Hi ha més radicalitat, més independentistes, però no més sobiranistes. Les posicions de la ciutadania són molt plurals, però des de la famosa sentència del Tribunal Constitucional sobre l’Estatut, el 2010, la desafecció general cap a Espanya augmenta, sobretot al compàs de les mesures i de les lleis recentralitzadores del Govern central i de la recerca insistent d’un responsable extern per a la incessant crisi econòmica per part del Govern de la Generalitat.


Solfatara - Viquipèdia, l'enciclopèdia lliure\nLa Solfatara és un cràter volcànic proper de la ciutat de Pozzuoli (o Puteoli), a l'oest de Nàpols. El seu nom prové del llatí Sulpha terra, «terra de sofre». Es va formar fa uns 4.000 anys i la seva darrera erupció es remunta a l'any 1198, quan probablement va provocar una explosió freàtica. La Solfatara és un volcà pla cobert de cendres i de sofre. Té principalment una activitat post-volcànica força important constituïda per fumaroles. Forma part dels Camps Flegreus.\nSolfatara és el terme amb què es designen aquelles obertures en terrenys volcànics per les quals emanen gasos a temperatura elevada (100-300 °C) que es caracteritzen pel contingut elevat en SO2, el qual en entrar en contacte amb l'aire és oxidat i forma cristalls de sofre.\nLes solfatares, com les fumaroles, són emissions essencialment formades per vapor d'aigua i corresponen a les fases finals de volcans semiextingits. Es troben solfatares sobretot a Islàndia i al parc nacional de Yellowstone.\nObtingut de «https://ca.wikipedia.org/w/index.php?title=Solfatara&oldid=24540521»\nLa pàgina va ser modificada per darrera vegada el 18 ago 2020 a les 15:40.


Arda és molt a prop del Barça, i oferta formal per Pogba - Regió7 :: El Diari de la Catalunya Central\nArda és molt a prop del Barça, i oferta formal per Pogba\nagènciesmadrid/torí 02.07.2015 | 00:00\nEl turc Arda Turan és molt a prop de convertir-se en un nou jugador del FC Barcelona, segons anunciaven ahir al vespre els principals mitjans de comunicació estatals. El centrecampista encara de l'Atlètic de Madrid, de 28 anys, arribaria al Camp Nou a canvi d'uns 35 milions d'euros, després d'un acord amb l'Atlètic de Madrid. Com succeeix amb Aleix Vidal, no podria actuar fins al mes de gener, amb la qual cosa no es descarta una cessió fins aleshores a un equip estranger que podria ser el Galatasaray.\nSi es confirma el fitxatge, Arda Turan seria el centrecampista escollit per suplir la baixa de Xavi Hernández, que va marxar a Qatar a final de temporada. L'otomà és un jugador amb una gran tècnica individual i conducció de pilota, capacitat associativa i també desplegament físic, unes condicions que el fan molt semblant a Iniesta, la zona del qual podria ocupar quan jugui.\nD'altra banda, la delegació del Barça desplaçada a Torí hauria pogut arribar a un acord amb la Juventus per bloquejar la venda del centrecampista Paul Pogba fins l'estiu vinent. De tota manera, el directiu de la Juventus Giuseppe Marotta va declarar ahir que l'oferta del Barça, de 80 milions, igual que la del Manchester City, era insuficient.


juny de 2016 – Pàgina 2 – Barberà del Vallès – Portal d'entitats\nEl projecte LECXIT, promogut per la Fundació Jaume Bofill, treballa per millorar la comprensió lectora dels infants involucrant escoles, famílies, entitats, AMPAS i voluntariat. El passat dijous, 2 de juny, es va celebrar la cloenda del projecte Lècxit a la…\nAnna Paré, llicenciada en Farmàcia ens ha fet una gran explicació sobre la importància de l’alimentació i la nostra qualitat de vida. Intentaré fer un resum del seus consells. Està clar que tots fem un procés d’envelliment natural i progressiu…\nPublicat el 2 juny 2016 per Participació\nSí, ja és aquí! Aquest cap de setmana direm adéu al curs 2015-2016 amb una gran festa! Però no tot… more →


LUMOX, un espectacle de dansa que vàrem poder veure a la sala del Badabadoc Teatre; es tracta d'una proposta de Gemma Peramiquel que ha definit com una performance en moviment.\nEs tracta d'una peça coreogràfica que combina performance, so, text, música en directe i imatge. La primera versió d'aquesta proposta, anomenada "Lumox Movitux" va ser seleccionada per al projecte RE-MOU-TE 2016 organitzat per l'Associació de Professionals de Dansa de Catalunya i la SGAE. Centrada en la recreació de "La carn, el món (l'últim cop)" de Jordi Cardoner.\nAmb un vestuari molt adient per la peça i una sincronització de moviments perfecte, les tres performers ens han ofert quelcom diferent en el camp de la dansa. Una bona coreografia malgrat que en alguns moments, ens ha semblat una mica repetitiva i lenta, especialment en el seu llarg inici, quan s'han anat creant figures amb els cossos de les tres ballarines, en total silenci, sense cap tipus de música.\nLa posada en escena ha estat acompanyada de veus en off que ens anaven parlant de la ment i els moviments, que ens interpel·la sobre l'autoengany, el desengany i les contradiccions del món i per la percepció subjectiva del temps present.


Nord-est Llibertari: A Lloret de Mar l'hotel Don Juan de Lloret accepta la petició laboral d’obrir tot l’any\nA Lloret de Mar l'hotel Don Juan de Lloret accepta la petició laboral d’obrir tot l’any\nTreballadores del Don Juan de Lloret protestant l'abril passat.\nEl comitè d’empresa desconvoca les vagues d’agost al guanyar la seva reivindicació però en farà si no s’aclareix aquesta\nLloret de Mar (La Selva marítima, comtat de Girona).-\nSegons un despatx de l’Agència Catalana de Notícies el conflicte laboral que s'havia obert a l'hotel Don Juan de Lloret de Mar (la Selva marítima, comtat de Girona) ha quedat congelat després de la mediació d'aquest divendres a Treball. La direcció s'ha compromès a intentar que l'hotel continuï obert tot l'any i, de fet, des d'avui mateix ha acceptat que s'hi puguin fer reserves a partir del 4 de novembre.\nA canvi, el comitè ha desconvocat les dues vagues convocades en ple agost. La primera, una de parcial de quatre hores convocada pel dilluns 7 d’agost; i la segona, una de 24 hores fixada pel dijous 17 d’agost.\nTot i això, encara no queda clar que l'hotel Don Juan continuï obert en temporada baixa (com passava fins ara). Però d'entrada, la possibilitat ja hi és.\nEl comitè va decidir convocar vaga després de saber que l'establiment, de tres estrelles, tancaria entre novembre i febrer (els mesos que hi ha menys feina). Des del Don Juan, l'argument inicial que es va donar a la plantilla era que els bancs ho exigien, perquè sinó no els donarien crèdit.\nLa UGT, però, atribuïa aquest canvi de criteri al relleu que hi haurà al capdavant de l'hotel. Segons explica el sindicat, l'actual gerent es retira i deixarà el càrrec a la seva filla. Precisament, ella és qui es mostraria partidària de tancar els mesos que hi ha pèrdues.\n"El gerent sortint té un to dialogant, i no volia tancar l'hotel a l'hivern perquè creia que hi havia altres vies per solucionar el problema; però la filla sostenia que mantenir obert no era rendible", ha explicat el secretari general de la secció sindical de la UGT a l'hotel Don Juan, José Antonio Sala. La UGT és el sindicat majoritari al comitè d'empresa amb set dels tretze membres. La resta pertanyen a CCOO.\nLa setmana passada, davant la negativa de la direcció a negociar, els treballadors ja es van concentrar a les portes de l'hotel Don Juan. Aleshores, ja havien convocat l'aturada parcial i la vaga de 24 hores. Avui, però, durant la mediació, Sala explica que s'han "acostat posicionaments", i que per això s'ha desconvocat la protesta.\n"Això no significa, però, que l'empresa vagi en la línia que nosaltres pretenem", alerta Sala, recordant que encara hi ha el temor que l'hotel acabi tancant els mesos més fluixos, i això passi factura a les condicions laborals dels treballadors.\nPer això, a partir d'ara, les dues parts s'han compromès a obrir un calendari de negociacions per negociar un pla de viabilitat. Segons recull l'acord signat a Treball, el pla ha de permetre "tenir l'hotel obert tot l'any, mantenint l'estabilitat ocupacional i laboral". Sala ja apunta que, durant les trobades, "anirem tractant tema per tema, i deixarem aquells més delicats per al final".\nPels sindicats, la reunió d'avui ha estat un primer pas. Sala ja diu que "queda tota la guerra per endavant". Assegura, però, que els treballadors estan disposats a "fer sacrificis" amb l'objectiu d'arribar a un acord. I de moment, ja celebren que l'empresa ara s'assegui a negociar. A l'Hotel Don Juan hi ha un centenar de treballadors fixes i una xifra semblant de fixes discontinus.


La policia baixa al metro per buscar carteristes\nLa Guàrdia Urbana i els Mossos patrullen des d'ahir per andanes i passadissos\nMés pressió als carteristes. Agents dels Mossos i la Guàrdia Urbana patrullen des d'ahir per les andanes i els passadissos de les estacions. L'objectiu: prevenir els furts i generar sensació de seguretat.\nARA BARCELONA. 24/07/2011 00:00\n260x366 La policia baixa al metro per buscar carteristes / F. MELCION JORDI PIZARRO La policia baixa al metro per buscar carteristes / F. MELCION JORDI PIZARRO\nLes primeres patrulles de la Guàrdia Urbana van començar a passejar pel metro de Barcelona ahir dissabte després que el dia abans, divendres, ho acordés la junta local de seguretat. Agents de paisà i uniformats s'uniran als Mossos d'Esquadra i a la seguretat privada per intentar reduir el nombre de robatoris i furts de carteristes. Els usuaris habituals s'han mostrat favorables a aquesta mesura, malgrat que molts turistes han utilitzat els agents uniformats per preguntar-los direccions i trajectes. Els policies faran una feina preventiva, de vigilància, mentre que els de paisà seran els que probablement podran detenir in fraganti més carteristes.\nLes patrulles es coordinaran amb els Mossos per distribuir-se les zones de vigilància, que se centraran sobretot en els grans nusos de comunicació i d'alta afluència de viatgers, com l'Estació de Sants, Plaça de Catalunya, Passeig de Gràcia, Plaça d'Espanya i La Sagrera. Dues parelles d'agents uniformats vigilaven ahir al matí l'estació de la plaça de Catalunya, on es concentren metro, Ferrocarrils de la Generalitat i Rodalies de Renfe. Uns altres agents de paisà, vestits de turista, també feien el mateix. Els primers, però, a la pràctica es van convertir en improvisats guies turístics i informadors del transport públic, ja que havien de respondre dubtes i preguntes d'usuaris que buscaven una línia de metro determinada, una parada o l'ascensor per pujar o baixar a l'andana. Els agents no pujaran a cap comboi, sinó que es limiten a passejar pels passadissos i les andanes. El patrullatge al transport subterrani es combinarà i s'integrarà amb el de superfície. Durant el torn policial, normalment cada patrulla dedicarà una hora al metro, sobretot a les zones amb més presència de lladres.\nUsuaris més tranquils\nLa Carmen, una usuària habitual del transport públic, va expressar la seva satisfacció per la posada en funcionament de les patrulles de guàrdies urbans al metro. "Com més vigilància hi hagi, millor", va expressar. Per altra banda, el Francisco, un madrileny que està de visita a la capital catalana, va explicar que a Madrid ja fa temps que la policia patrulla pel metro, i això ha contribuït a reduir els robatoris. Per això també li sembla bé que es faci a Barcelona. La lluita contra els carteristes és una de les obsessions del nou govern de Trias, així com la pressió als venedors ambulants il·legals. Ahir mateix la Guàrdia Urbana va detenir l'amo d'un local de Ciutat Vella que acumulava un miler de productes falsificats valorats en 98.000 euros i que havien de ser venuts al top manta .


Detecten 174 infraccions per drogues durant les festes de Sant Narcís de Girona - El Gerió Digital\nCap menor ha estat detingut per comprar alcohol a Barraques\nDijous, 5 de novembre de 2015 21:54h\nLa Policia Municipal de Girona i els Mossos d’Esquadra han detectat 174 infraccions d'ordenances municipals per drogues i consum durant les Fires de Sant Narcís -119 més que l'any passat- gràcies a la intervenció de la unitat canina del cos de seguretat local. Altres actuacions conjuntes destacades són les 405 proves d’alcoholèmia realitzades, que doblen les de la passada edició, i els 7 controls de drogues, tres més que en les fires anteriors. De les proves d’alcoholèmia realitzades hi van haver 32 positius, dels quals 9 eren penals.\nPel que fa a la relació entre consum i tinença d’alcohol entre els menors també cal destacar que enguany no s’ha produït cap detenció ni decomís. En l’edició de 2014 es van produir un total d’11 decomisos de begudes alcohòliques a menors i tres detencions per adquirir-ne, dins del recinte de Barraques. Pel que fa a les intoxicacions etíliques a menors se n’han atès un total de 12, quatre menys que l’any passat, de les quals només 1 ha requerit trasllat a centre hospitalari. Les infraccions per venda ambulant també han augmentat en 48 casos més respecte del 2014. Pel que fa els delictes, aquest 2015 se n’han registrat 260, 141 a la zona de Fires i 119 a la resta de la ciutat.\nLa majoria de delictes han estat furts lleus (113), amb gran afectació als telèfons mòbils. En total s’han detingut 26 persones, de les quals 10 han estat per robatori amb violència o intimidació. Els accidents de trànsit han minvat poc respecte de l’any passat amb un total de 13 accidents en el recinte de Fires, dels quals 10 van ser amb ferits i 3 sense ferits. En l’edició anterior hi va haver 15 accidents, 11 sense ferits i 4 amb ferits.


Una exposició sobre el Kudistan iraquià al Palau Robert de la fotoperiodista de Sabadell Victòria Rovira - SIESTV\n01 febr. 2021 Una exposició sobre el Kudistan iraquià al Palau Robert de la fotoperiodista de Sabadell Victòria Rovira\nL’exposició “Davant l’Estat Islàmic. Lluita peshmerga i població civil” és fruit d’un reportatge de l'any 2017\nRedacció.- L’exposició “Davant l’Estat Islàmic. Lluita peshmerga i població civil” és fruit d’un reportatge al Kurdistan iraquià i a Iraq realitzat per la fotoperiodista durant 6 mesos l’any 2017. Explica, d’una banda, la poc coneguda lluita de les milícies peshmergas i, de l’altra, els problemes i el dolor que ha generat la guerra de l’ISIS (sigles amb què es conegut en anglès el grup terrorista Estat Islàmic) a la població civil, tant kurda com iraquiana.\nD’ençà que Victòria Rovira va donar per finalitzat el reportatge el setembre del 2017, els peshmergas no han estat lluitant contra l’Estat Islàmic excepte en alguns atacs molt puntuals. Tanmateix, l’octubre del 2017, arran del referèndum Kurd els peshmergas es van enfrontar a l’exèrcit iraquià al-Hasdeu al-Ša’biyyi i van perdre algunes àrees de la línia de front des d’on lluitaven i controlaven l’Estat Islàmic. Actualment l’any 2021, les milícies peshmergas controlen l’Estat Islàmic des de punts com Kirkuk, punt on van perdre l’octubre del 2017 però que van recuperar posteriorment. D’altra banda, el Kurdistan es veu en una situació econòmica molt dolenta arran de la Covid-19.


Santi Casas: "Els llatins som menys de fiar, per això els models sense intermediaris es desenvolupen al sud"\nEl CEO de Validated ID, Santi Casas, assegura que en un futur gestionarem els nostres drets com a ciutadans a través del telèfon amb una identitat digital i universal\nAida Corón 10.08.2018 05:30 h. Barcelona\nSanti Casas, CEO de Validated ID | Cedida\nValidated ID va néixer el 2012 per implantar un servei de signatura electrònica al mercat. El seu fundador, Santi Casas, va ser un revolucionari en el seu moment, un visionari que va saber idear una proposta avui consolidada i amb una competència creixent. I ara vol tornar a fer el mateix amb la gestió de la identitat digital a través del blockchain. “És una tecnologia que permet crear un nou model d’identitat descentralitzada i sobirana, que vol dir que tothom és propietari de la seva identitat”, explica.\nI a la llista hi afegeix els adjectius “interoperable” perquè, com diu, “en identitat digital tot està per construir i serà universal”.\nDeixarem de tenir documents interns a cada país com el DNI?\nCorrecte. Internet i el blockchain són universals. Tot això fa temps que està per sobre dels Estats, el problema és que hi ha coses que encara s’estan fent a escala molt local i fa que siguin incompatibles. A Europa, que teòricament és un mercat comú, la realitat és que segueixen sent 28 països diferents on els intercanvis comercials continuen sent pocs precisament per traves d’aquest estil. És molt difícil fer un tràmit en una administració alemanya amb les identitats que tenim a Espanya, això és el que la cadena de blocs i els models d’identitat sobirana intenten trencar. En els pròxims tres o quatre anys es crearà un model que serà universal i es podrà utilitzar a tot arreu.\n"Hi ha 1.100 milions de persones al món que no tenen papers perquè la seva acreditació, vinculada al lloc d’origen, no serveix en la seva destinació"\nPoc temps per a un canvi que afectarà els ciutadans de totes les edats.\nAixò és un debat interessant. Tinc un fill de 17 anys que té un compte al banc però que ha anat en comptades ocasions a una oficina. Quan necessito que porti el DNI, li he de recordar. En canvi, el mòbil no se’l deixa enlloc, és l’eina que vincula la seva identitat arreu. És cert que com més grans som, més lluny estem de la tecnologia, però això no fa que s’aturi res. Les Nacions Unides han impulsat un projecte que es diu ID 2020 i que té com a concepte que la identitat digital permeti exercir els teus drets com a ciutadà. És una iniciativa que tira endavant perquè en aquest moment hi ha 1.100 milions de persones al món que no tenen papers, que són refugiats que han hagut de marxar del seu país i que la seva acreditació, vinculada al lloc d’origen, no serveix en la seva destinació i provoca que no puguin exercir els seus drets. La iniciativa vol que siguin les identitats digitals, que portaràs amb tu al mòbil, les que et permetin gestionar els teus drets.\nServirà tant per a la identificació personal com per a informació mèdica?\nServirà per a tot. Al final, la identitat té totes aquelles coses i, per tant, són coses diferents. Va des del que has estudiat fins a quina edat tens. Tot són un conjunt d’atributs que t’identifiquen com a persona. Tot estarà al wallet, tu aniràs aportant informació sobre aquests atributs o ho faran tercers com la universitat, que dirà què has estudiat. Tota la informació vinculada a tu podrà ser compartida a tercer, però sempre sota el teu control, ho veurà qui vulguis. No serà una informació descentralitzada en bases de dades de tercers, ningú més que tu la podrà tenir al 100%, la resta la tindran de manera parcial segons el que necessitin.\n"Anem cap a un sistema on les dades sempre estaran sota el poder de l’usuari i serà ell qui triï si les vol vendre"\nPer tant, nosaltres decidirem qui veu què?\nAquest és l’element clau del model. El control sempre serà teu i quan un prestador de serveis et demani informació, tu decidiràs si deixes que hi accedeixi i quina informació vols compartir. És a dir, tu decideixes si és adequat cedir dades per tenir un servei. Això genera un canvi total en els models actuals que es basen en el big data, un canvi lògic tenint en compte que anem cap aquí amb el nou reglament europeu de protecció de dades. Anem cap a un sistema on les dades sempre estaran sota el poder de l’usuari i serà ell qui triï si les vol vendre.\nDonarà autonomia a l’usuari, però està preparat per tenir-la?\nHi ha un concepte que durant molts anys s’ha repetit i que ara està en dubte: el de nadius digitals. La idea que la gent pel fet de néixer ara té coneixements tecnològics és errònia. Té més habilitats tecnològiques, però no impliquen ser més responsable amb les dades. Sorgiran models que empoderen el ciutadà, però ell no és conscient de què ha de fer amb això, és una tasca que haurà de fer el sector públic i que avui dia encara està pendent i en desenvolupament.\n"El sector privat sí que ha impulsat la tecnologia, sinó no ens connectaríem gairebé cada dia a la banca electrònica o a les xarxes socials"\nAlguns experts apunten que és precisament el sector públic qui pot desenvolupar la tecnologia.\nPot jugar un paper important, és cert, però sempre que no sigui un rol de control sobre el blockchain. Ha de potenciar-lo, formar per al seu ús... Però no és un paper important pel que fa al seu ús. Fem de mitjana un tràmit a l’any amb el sector públic, això no genera dinàmica ni costum. En canvi, el sector privat sí que l’ha impulsat, sinó no ens connectaríem gairebé cada dia a la banca electrònica o a les xarxes socials. El sector públic pot facilitar el desenvolupament, però no serà el que generarà tracció.\nL’economia col·laborativa i les noves propostes també seran clau?\nSens dubte. La gran gràcia de la cadena de blocs és que elimina intermediaris, que no vol dir que tot vagi cap a models com el d’Uber. Són models molt centralitzats que han ajudat a créixer l’economia col·laborativa, però que al final han de centralitzar molt el sistema. El que permet el blockchain és que puguem tenir Ubers distribuïts i això significa que no hi haurà una gran companyia que prestarà els serveis, sinó que hi haurà un model comú on cadascú farà el seu negoci sense un control centralitzat. Això és el que més ens costarà de madurar, hauran de passar uns quants anys per tenir models de negoci lligats i que funcionin.\nOn esclatarà abans el model? Estònia és un bon exemple a seguir en gestió electrònica de tràmits.\nEuropa és més semblant del que ens pensem. És més, culturalment els llatins som menys de fiar que els nòrdics, per això els models sense intermediaris, on no cal confiar en un tercer, es desenvolupen més al sud. Al nord se signen menys documents amb certificats digitals que aquí. Confien, per exemple, en la paraula del metge i ningú la posa en dubte. Aquí, com que no ens refiem de res, hem de muntar un sistema que doni les màximes garanties. Això fa que es desenvolupin models de negoci que no es crearien enlloc més. En temes de blockchain no tinc gens clar que siguin els nòrdics els qui tiraran del carro, crec que tiraran més fort els que tenen alguna cosa a guanyar. Estònia és un país molt petit, amb dos milions d’habitants, i des del principi han vist que sí o sí han de ser digitals i han d’aportar valor a la resta del món per tenir presència.\nQuan se superarà la por que genera tot plegat? La imatge negativa que es té del bitcoin no ajuda.\nUna cosa és el debat tecnològic sobre què és la tecnologia de cadena de blocs i una altra és la idea de les criptomonedes, les ICOs, els models digitals... Molta gent està en contra del model econòmic que estan generant els bitcoin i el blockchain en general, perquè és molt especulador i no està clar que serveixi, però tothom té clar que el model tecnològic sí que ha vingut per quedar-se perquè té una forta implicació en el canvi social. La imatge de criptomoneda que es té, que implica que hi hagi un fi per cada transacció, perjudica el model que estem pensant per gestionar la identitat digital i àmbits com la seguretat jurídica. Cal separar els dos debats. Potser tota la part econòmica tindrà un efecte bombolla, o potser no, però la tecnologia serà beneficiosa per a la societat.\n'Blockchain': una revolució real?\nEl futur ens farà digitals\nViDSigner, la revolució digital contra el caos del paper


Badanotis :: El Divina Seguros Joventut s’ha quedat a les portes de la remuntada a Màlaga (77-74)\nEl Divina Seguros Joventut s’ha quedat a les portes de la remuntada a Màlaga (77-74)\nFont: penya.com - 13/03/2017 05:48\nEl Divina Seguros Joventut s'ha quedat a les portes de la remuntada a Màlaga (77-74). El conjunt verd-i-negre, després d'un tercer quart demolidor de l'Unicaja de Joan Plaza, ha lluitat al darrer període per endur-se la victòria a Badalona i ha tingut el triomf a tocar, però la manca d'encert en els moments vitals i la sagnia en el rebot han estat una llosa massa pesada per als de Diego Ocampo al Martín Carpena.\nL'Unicaja de Màlaga ha traslladat l'energia positiva del seu partit a Munic a la pista del Carpena. Els malaguenys han sorprès el Divina Seguros Joventut amb un parcial de vuit a zero, recolzat en el bon joc interior i els problemes dels badalonins per anotar. Els de Diego Ocampo no han desistit i gràcies a la defensa han començat a retallar distàncies amb un Sergi Vidal especialment actiu en les línies de passada (19-13).\nEl conjunt verd-i-negre ha mantingut l'esperit dels darrers minuts i la dinàmica de joc s'ha invertit. La Penya ha portat el tempo del partit sostenint el seu joc en defenses fortes que han permès córrer al contraatac i trobar llançaments oberts. En estàtic, Jerome Jordan ha mostrat el seu millor repertori, i quan la defensa local s'ha ajustat per aturar-lo, Terry Smith ha aparegut com un ganivet per trencar l'entramat defensiu (31-36).\nLa reacció de l'Unicaja no s'ha fet esperar. Amb un parcial demolidor de 9-0 gràcies a la ferida oberta en el rebot defensiu català, els malaguenys han fet valer la seva superioritat física per començar a manar en el marcador. El depertar de Luka Bogdanovic des de la línia de tres ha donat uns minuts de vida al Divina Seguros Joventut, però l'eliminació per faltes de Garrett Stutz i la quarta de Jordan han obert un forat defensiu que els de Joan Plaza han castigat sense pietat (65-52).\nLa sagnia en el rebot ha impedit que la Penya entrés en dinàmica de remuntada fins a mitjans del darrer quart. Vidal ha estat el timó que ha conduït l'equip a la lluita, però en el moment clau que l'equip ha pogut baixar de la barrera dels 10 punts el canell ha tremolat. Malgrat tot, la precipitació de l'Unicaja per tancar el partit ha donat opcions al Divina Seguros Joventut, que amb uns incisius Bogdanovic i Vidal han deixat la remuntada a tocar, tot i que els malaguenys no han fallat a l'hora de la veritat i han sentenciat el partit (77-74).